










eelnõu
NARVA LINNAVALITSUS
KORRALDUS
	Narva
	                                 21.08.2019. a. nr ................


Koha-aadressi määramine
(Kotka tn 29)
1. Asjaolud ja menetluse käik
Vastavalt Vabariigi Valitsuse 20.12.2007 määrusele nr 251 „Aadressiandmete süsteem“ tuleb kogu vabariigis korrastada aadressiandmed. Korrastamist vajavad aadressid leiab ADS menetlusrakendusest iga omavalitsuse kohta eraldi.
Ruumiandmete seaduse kohaselt peab koha-aadress tagama objekti leidmise geograafilises ruumis, olema minimaalselt vajaliku pikkusega, vastama kultuuritavadele ja keelenõuetele ning olema kooskõlas aadressiandmete süsteemiga. 

Koha-aadressi määramise üldnõuete kohaselt määratakse liikluspinna järgi määratavates lähiaadressides kasutatavad aadressinumbrid viisil, mille kohaselt ühel pool liikluspinda kõrvuti asetsevatel maaüksustel või järjestikku paiknevatel hoonetel on paaritud numbrid ja teisel pool liikluspinda asetsevatel maaüksustel või järjestikku paiknevatel hoonetel on paarisnumbrid.
Kuna maaüksus, lähiaadressiga Kotka tn 28 (katastritunnus 51106:004:0087) asetseb Kotka tänava paaritute numbritega poolel, siis Narva Linnavalitsus koha-aadressi määrajana tagades koha-aadressi järjepidevuse ning järgides linna ühetaolise nummerdamise tava, viib läbi koha-aadressi korrastamise menetluse määrates maaüksusele aadress Kotka tn 29 (asendiplaan lisatud).
Kõnesoleva krundi omanikke teavitati kavandatava aadressi muutmisest (19.07.2019. a. e-kiri) ning 29.07.2019 on saadetud omaniku palvel selgitav e-kiri. Kuna määratud tähtajaks arvamust ei esitatud, siis võib eeldada, et aadressiobjekti omanik on koha-aadressi määramise või muutmisega nõus.
2. Õiguslikud alused
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel.
3. Otsus
Määrata katastritunnusega 51106:004:0087 maaüksusele aadress Narva linn, Kotka tn 29.

4. Rakendussätted
4.1 Kohustada Narva Linnavalitsuse Arhitektuuri- ja Linnaplaneerimise Ametit teha korraldus    teatavaks maaüksuse omanikele;

4.2  Korraldus jõustub teatavakstegemisest;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

